প্রকাশিত: ১৬:২৬ ১৭ অক্টোবর ২০২০ আপডেট: ১৪:৩৭ ১৮ অক্টোবর ২০২০\nছবি: খেরু মসজিদ\nবাংলার সুলতানি আমলের এক স্থাপত্য। মুর্শিদাবাদের সদর শহর বহরমপুর থেকে প্রায় ৪৭ কিলোমিটার দূরে উত্তরের দিকে আছে একটি ছোট্ট গ্রাম।\nযার নাম খেরুর। বাংলার আর পাঁচটা গ্রামের থেকে হয়তো তেমন কিছু আলাদা নয় এই খেরু। সবুজ ধান ক্ষেত, জল ভরা পুকুর, মাটির বাড়ি সবই আছে আর পাঁচটা বাড়ির মতো।\nতবে এই খেরুকে আর পাঁচটা গ্রামের থেকে আলাদা করে দেয় খেরুর অবস্থিত প্রায় ৫২৬ বছরের প্রাচীন এক মসজিদ। সম্ভবত মুর্শিদাবাদ জেলায় সেটিই সবচেয়ে প্রাচীন মসজিদ। আজ সেই মসজিদ সম্পর্কে জানাবো।\nভারতের পশ্চিম বঙ্গের মুর্শিদাবাদ জেলার সাগরদিঘি থানার অন্তর্গত খেরুর গ্রামের উত্তর পূর্ব কোণে দু একর বিস্তৃত এবং আনুমানিক তিন মিটার উচু একটি টিলার উপর অবস্থিত। এটি হোসেন শাহী আমলে নির্মিত।\nগ্রামটি বিভিন্ন নামে যথা- খেরুর, খেরুল অথবা খেরাউল নামে অভিহিত। বেরহামপুর ও ফারাক্কার মধ্যবর্তী শেকের দিঘির প্রায় ৫ কি.মি. দক্ষিণ পূর্বে অবস্থিত।\nমুর্শিদাবাদের মোড়গ্রাম রেল স্টেশন থেকে প্রায় ১৪-১৫ কিলোমিটার উত্তর পূর্ব দিকে অবস্থিত এই গ্রামটি। সেখানকার প্রত্নতাত্ত্বিক গুরুত্বও অপরিসীম। কৃষ্ণলোহীত মৃৎপাত্রের ভগ্নাংশ পাওয়া গিয়েছে এই গ্রামে।\nগুপ্ত যুগ ও তার আগের সময় কালের প্রাচীন ইটের সন্ধানও মিলেছে এখানে। গত ১৯৭৮ সালের ফেব্রুয়ারি মাসে খেরুর গ্রামে একটি বাড়ির ভিত খুঁড়তে গিয়ে মজুরেরা একটি কষ্টি পাথরের সুন্দর বিষ্ণুমূর্তি পেয়েছিল। মূর্তিটি পালযুগে তৈরি।\nখেরুর গ্রাম থেকে এর আগেও এই রকম কষ্টি পাথরের বিষ্ণুমূর্তি এবং নানা আকারের শিবলিঙ্গও পাওয়া গিয়েছিল। এই গ্রামের মাটির নীচে পালযুগের আরও কত মূর্তি আছে কে জানে!\nপেশাদার ইতিহাসবিদ দ্বারা এই গ্রামে প্রত্ন অনুসন্ধান করলে হয়তো আরও অনেক কিছু প্রাচীন ইতিহাস বেড়িয়ে আসবে। হোসেন শাহের রাজত্বকালে তার দরবারের তিনজন পদস্থ কর্মচারী এই অঞ্চলে বসবাস করতেন।\nখেরুর মসজিদের শিলালিপি অনুসারে, মসজিদটি ৯০০ হিজরি বা ১৪৯৫ খ্রিস্টাব্দে হোসেন শাহের রাজত্ব মুয়াজ্জিন রিফাত খাঁর ওই মসজিদ নির্মাণ করেন। এই মসজিদে আরও একটি আরবী শিলালিপি ছিল। তাতেও মুয়াজ্জিন রিফাত খাঁর নাম ছিল।\nতিনি সম্ভবত হোসেন শাহের সেনাপতি ছিলেন। প্রাক মুঘল যুগের স্থাপত্যের একটি উজ্জ্বল নিদর্শন হলো এই খেরুর মসজিদ। ওই মসজিদের সঙ্গে গৌড়ের মসজিদের গঠন রীতিতে সামঞ্জস্য আছে।\nবিশেষভাবে উল্লেখযোগ্য যে, মুর্শিদাবাদে একমাত্র এই খেরুর মসজিদেই পোড়ামাটির অলঙ্করণ দেখতে পাওয়া যায়। এর স্থাপত্য রীতিতে লতা-পাতা-গুল্ম এবং গোলাপ ফুলের অলঙ্করণ বিশেষ ভাবে লক্ষণীয়।\nআচ্ছাদিত আয়তাকৃতির কাঠামোর মসজিদটি সম্পূর্ণরূপে ইটের তৈরি এবং এতে পাথরের কোনো আবরণ নেই। চার কোণার চারটি মিনারসহ এ মসজিদদে এক গম্বুজবিশিষ্ট একটি প্রার্থনা কক্ষ এবং তিন গম্বুজ বিশিষ্ট একটি বারান্দা আছে।\nযাই হোক, পাথরের টুকরাসমূহ যা সম্ভবত পূর্বেকার কোনো কাঠামো হতে সংগ্রহ করা হয়েছিল। বারান্দা ও প্রার্থনা কক্ষে সরদল, স্তম্ভ ও পোস্তায় ব্যবহার করা হয়েছে। মূল প্রার্থনা কক্ষের গোলাকার গম্বুজটি ১৮৯৭ সালের ভূমিকম্পে ধসে যায়।\nতবে সামনের বারান্দার তিনটি গম্বুজ মোটামুটিভাবে অক্ষত আছে। উত্তর-পশ্চিম কোণের মিনারটি সম্পূর্ণরূপে ধ্বংস হয়ে গেছে। তবে অন্য তিনটি মিনার কিছুটা ক্ষতিগ্রস্ত অবস্থায় সংরক্ষিত আছে।\nমূল প্রার্থনা কক্ষ অভিমুখী স্তম্ভাবলম্বিত বারান্দার তিনটি খিলানপথের মধ্য দিয়ে পূর্ব দিক থেকে মসজিদের অভ্যন্তরে প্রবেশ করা যায়। প্রার্থনা কক্ষটি পরিমাপে দৈর্ঘ্য ও প্রস্থে প্রায় নয় মিটার।\nবারান্দা ও প্রার্থনা কক্ষের উত্তর ও দক্ষিণ দিকে দুটি অতিরিক্ত প্রবেশ পথ আছে। কিবলা দেওয়ালে রয়েছে তিনটি অর্ধবৃত্তকার কুলুঙ্গি। এর মধ্যে মাঝেরটি অন্য দুটি অপেক্ষা বড়। দক্ষিণ দিকের মিহরাবটি ভালো অবস্থায় সংরক্ষিত আছে।\nতবে মাঝের ও উত্তর দিকের মিহরাব দুটি নষ্ট হয়ে গেছে। মসজিদের অলংকরণ পরিকল্পনা, যার জন্য এটি বিশেষভাবে উল্লেখযোগ্য, বাস্তবায়িত করা হয়েছে সম্পূর্ণভাবে ইট দিয়ে। শুধু ব্যতিক্রম হলো আটটি পোস্তা। এগুলো পাথরের তৈরি।\nমসজিদটি প্রাক-মুঘল মসজিদের বর্গাকার গম্বুজ রীতির মসজিদের অন্তর্ভুক্ত। এ মসজিদের সম্মুখে একটি বারান্দা আছে। এ রীতি বাংলা সালতানাতের পরবর্তী ইলিয়াস শাহে শাসনামলে বিকাশ লাভ করে।\nএর উদাহরণ দেখা যায় গৌড়ের চামকাটি মসজিদ, লট্টন মসজিদ ও রাজবিবি মসজিদ, দিনাজপুরের গোপালগঞ্জ মসজিদ, সুরা মসজিদ ও রুকন খান মসজিদ, বাগেরহাটের মসজিদবাড়ি মসজিদ ইত্যাদিতে।\nকিবলা দেওয়ালটি ইট রেলিফ নকশায় অতিসুন্দর ও মনোরমভাবে অলঙ্কৃত। এ ধরনের অলঙ্করণ গৌড়ের ধুনিচক মসজিদের অলংকরণের কথা স্মরণ করিয়ে দেয়। পশ্চিমদিকের বাইরের দেওয়ালে তিনটি অনুভূমিক আলংকারিক বন্ধনী রয়েছে।\nএর নিম্নাংশে আছে জটিল নকশা এবং উপরাংশে রয়েছে চমৎকার খোপ নকশা। অনুরূপ পোড়ামাটির খোপনকশা উত্তর ও দক্ষিণ দেওয়ালের অভ্যন্তরে এবং ফাসাদের বাম পার্শ্বে এখনও বিদ্যমান। বক্রাকারে ইটের কারুকার্যের নিদর্শনসমূহ বাইরের অন্যান্য দেওয়ালের চারদিকে অল্প করে দেখা যায়।\nঅলঙ্করণ পরিকল্পনায় প্রধানত ফুলেল নকশা দেখা যায় এবং এর মধ্যে গোলাপ প্রাধান্য পেয়েছে। মসজিদের নিকটে গাজী পীর কল্লার সমাধির ইটের সমতল ছাদের নিচে পড়ে থাকা মসজিদের দুটি উৎসর্গকৃত আরবি শিলালিপি পাওয়া গেছে।\nশিলালিপি দুটি পেয়েছিলেন টি. ব্লক (১৯০৫)। পরবর্তীকালে সংরক্ষণ কাজের সময়ে শিলালিপি দুটিকে ফাসাদে লাগানো হয়। মসজিদটি ভারতের প্রত্নতাত্ত্বিক জরিপ বিভাগের আওতায় একটি সংরক্ষিত নিদর্শন।\n১৯৯২ সালে টিলাটির চারপাশে প্রত্নতাত্ত্বিক অনুসন্ধান চালানো হয় এবং কাছের একটি পুকুরের উত্তর পাড় খনন করা হয়।\nএর ফলে কালো রঙের মাটির পাত্রাদির ভাঙ্গা টুকরা এবং লাল রঙের পণ্য সামগ্রীসমূহ, ধূসর ও বাদামি পণ্য, লৌহ খণ্ড, ছোট ছোট পাথর খণ্ড, গুপ্ত ও গুপ্ত পরবর্তী যুগের ইট (৪র্থ-৭ম শতক), পাল আমলের কালো পাথরের আয়তাকার চৌহদ্দি নির্দেশক (মার্কার) পাওয়া গেছে।\nএছাড়া ১৯৭৮ সালে এ গ্রামে পাল-সেন যুগের কালো পাথরের বিষ্ণুর মূর্তি পাওয়া গেছে বলে তথ্য পাওয়া যায়। এসব প্রত্নতাত্ত্বিক প্রমাণ স্পষ্ট ইঙ্গিত দেয় যে, আদি ঐতিহাসিকাল থেকেই এ এলাকায় ধারাবাহিকভাবে কম বেশি মানুষের বসবাস ছিল।


নায়িকার জানাই ছিল না তাকে ‘ধর্ষণ’ করা হবে! (ভিডিও)\nপ্রকাশ : ০৫ ডিসেম্বর ২০১৬, ১৬:১৬\nসিনেমার ইতিহাসেই ‘লাস্ট ট্যাঙ্গো ইন প্যারিস’ ছবিটিকে নানা কারণে স্থায়ী আসন দিতে হয়। সমালোচকরাও তা দিতে কার্পণ্য করেননি কখনও। বার্নার্দো বার্তোলুচ্চির কাল্ট সিনেমা হিসেবে তার গুরুত্ব জানতেই হয় ফিল্ম স্টাডির শিক্ষার্থীদের। কিন্তু আম দর্শক ছবিটিকে মনে রাখেন এমন কিছু কারণে, যা সব সময়ে হয়তো স্বস্তিবাচক নয়।\nঅপরিমিত এবং অতিমাত্রিক যৌনতার অজুহাতে ছবিটিকে কাঠগড়ায় দাঁড় করান অনেকেই। কিন্তু সেই সব সমালোচনার জবাবে বার্তোলুচ্চির ভক্তরা বলেন, এই ছবিতে অন্তর্লীন অস্তিত্ব-সংকটের কথা,যাকে অতিক্রম করা যায়নি ১৯৭২ থেকে আজও।\nএবার ‘লাস্ট ট্যাঙ্গো ইন প্যারিস’ আবার সংবাদ শিরোনামে কিন্তু এক আশ্চর্য কারণে।\nপরিচালক বার্নার্দো বার্তোলুচ্চির এক অপ্রকাশিত সাক্ষাৎকার সম্প্রতি প্রকাশিত হলে জানা গেল, এই ছবির এক অতি ভয়াবহ ধর্ষণদৃশ্যের শ্যুটিংয়ের সময়ে অভিনেত্রী মারিয়া শ্নেইডারের সম্মতিই নেননি তিনি। নায়িকার সম্মতি ব্যতিরেকেই তোলা হয় সেই বিতর্কিত দৃশ্য।\nএই সাক্ষাৎকার প্রকাশিত হওয়ার পরে তীব্র ক্ষোভে ফেটে পড়েছেন জেসিকা চ্যাস্টেইন এবং ক্রিস ইভান্সের মতো হলিউড তারকা। টুইটারে তারা জানিয়েছেন, ৪৮ বছরের মার্লন ব্র্যান্ডো আর ১৯ বছরের মারিয়ার সেই দৃশ্যের পরিকল্পনা ঠাণ্ডা মাথাতেই করেছিলেন পরিচালক! তারা ধিক্কার জানিয়েছেন পরিচালককে।\nবার্তোলুচ্চি সেই সাক্ষাৎকারে জানিয়েছেন, শ্যুটিংয়ের আগের দিন সকালে মার্লন ব্র্যান্ডো তাকে আইডিয়া দেন যে, ধর্ষণদৃশ্যের অনুপুঙ্খ বিবরণ যদি মারিয়াকে না জানানো যায়, তাহলে দৃশ্যটি অত্যন্ত স্বাভাবিক বলে প্রতিপন্ন হবে। অভিনেত্রী নয়, একজন সাধারণ মেয়ে হিসেবেই তারা পেতে চেয়েছিলেন মারিয়াকে। সেই মতোই তোলা হয় দৃশ্য।\nএই দৃশ্যে ব্র্যান্ডো স্ব-উদ্ভাবিত কিছু নিপীড়নকৌশল প্রয়োগ করেন, যা মারিয়া ঘুণাক্ষরেও জানতেন না। ফলে যা ঘটার তা-ই ঘটে, ‘ধর্ষিতা’ মারিয়া-র ক্ষোভ-রাগ-বিস্ফোরণ— সবই ‘স্বাভাবিক’ ভাবে ফুটে ওঠে ক্যামেরায়।\nসূত্র: টেলিগ্রাফ, এবেলা


KBC13: অমিতাভের সঙ্গে হট সিটে সোনার ছেলে নীরজ! বিগ বি-ও বললেন ‘হিন্দুস্তান জিন্দাবাদ’ – BAARTA TODAY\nসামনে এল কেবিসি-র শানদার শুক্রবারের নতুন প্রোমো। যেখানে অতিথি হিসেবে হাজির দেশের দুই রত্ন নীরজ চোপড়া ও পি আর শ্রীজেশ। অমিতাভের সঙ্গে অলিম্পিক মেডেল জয়ী এই দুই তারকাকে দেখার জন্য মুখিয়ে আছে দর্শক।\nজ্যাভলিনে দেশকে প্রথম সোনা এনে দিয়েছেন নীরজ চোপড়া। আর নীরজের কেবিসি-তে এন্ট্রিও ছিল দেখার মতো। মাথার ওপর দু’ হাত তুলে, দর্শকদের উদ্দেশে হাত নেড়ে মঞ্চে পা রাখলেন তিনি। এদিন নীরাজ পরেছিলেন লাল জ্যাকেট ও গলায় ঝোলানো ছিল সদ্য জেতা সোনার মেডেল। ছেলেদের হকি টিমের সদস্য পি আর শ্রীজেশও হাজির ছিলেন নীরজের সঙ্গে। হকিতে টোকিও অলিম্পিকে ব্রোঞ্জ জিতেছে ভারতীয় টিম। প্রোমো শেষ হচ্ছে শো-র সঞ্চালক অমিতাভ বচ্চনের ‘হিন্দুস্তান জিন্দাবাদ’ দিয়ে।ট্রেন্ডিং স্টোরিজ\n১৭ সেপ্টেম্বর দেখানো হবে নীরজ ও শ্রীজেশের এই এপিসোড। শুধু কেবিসি-র দর্শকরা নন, নীরজ চোপড়ার লক্ষ লক্ষ অনুরাগীরাও মুখিয়ে আছেন হট সিটে তাঁদের প্রিয় মানুষকে দেখার জন্য। শেয়ার করার সাথেসাথেই তা ভাইরাল হয়েছে। এক নেটিজেন লিখেছেন, ‘ওয়াও কি অসাধারণ প্রোমো। গর্বের মুহূর্ত’! আরেক নেট-নাগরিক লিখেছেন, ‘গায়ে কাঁটা দিল ওঁদের দেখে, হিন্দুস্তান জিন্দাবাদ শুনে। মুখিয়ে আছি।’\nগত সপ্তাহে অমিতাভের সঙ্গে শানদার শুক্রবার এপিসোডে হাজির ছিলেন দীপিকা পাড়ুকোন ও ফারহা খান। গল্পগুজব, আড্ডা আর মস্করায় একটা মজাদার শো উঠে এসেছিল সকলের সামনে।\nঅগস্টেই শুরু হয়েছে কৌন বনেগা ক্রড়োরপতির ১৩ নম্বর সিজন। আর এর মধ্যেই সিজনের প্রথম ক্রড়োরপতি পেয়ে গিয়েছে দেশ, আগ্রার হিমানী বুন্ডেলা। এবারের সিজনে ফিরিয়ে আনা হয়েছে স্টুডিও অডিয়েন্স। ২০২০ সালে অমিতাভ বচ্চনের যাতে করোনা না হয়, তাই স্টুডিও অডিয়েন্সদের বাদ দিয়েই চলেছিল শো। এই নিয়ে কৌন বনেগা ক্রড়োরপতি-র ১২ নম্বর সিজনের সঞ্চালনা করছেন অমিতাভ। মাঝে ৩ নম্বর সিজনের সঞ্চালনার দায়িত্বে ছিলেন শাহরুখ খান।\nPrevious Post: WhatsApp: ‘এন্ড-টু-এন্ড এনক্রিপশনে’র নয়া ফিচার, এখন সুরক্ষিত ব্যাকআপও!\nNext Post: স্বাধীনতা সংগ্রামীদের তালিকায় ব্রিটিশ পদলেহনকারী ই ভি রামস্বামী নাইকার, রেতমালাই শ্রীনিবাসন, মার্শাল নেসামনির নাম, প্রতিবাদে কেন্দ্রীয় তথ্য ও সম্প্রচার মন্ত্রকের দ্বারস্থ বৈদিক সাইন্স রিসার্চ সেন্টার


ঢাকা, শুক্রবার, ২৫ সেপ্টেম্বর ২০২০, ১০ আশ্বিন ১৪২৭ আপডেট : ৫৪ মিনিট আগে English\nপ্রকাশ : ১৩ আগস্ট ২০২০, ১১:১৮\nদ্বিতীয়বার মা হতে চলেছেন কারিনা কাপুর খান। বুধবার সাইফের বড় মেয়ে সারা আলি খানের জন্মদিনের দিনই এই শুভ সংবাদ জানান সাইফ-কারিনা।\nরিয়ার জন্য প্রার্থনা করছেন কারিনা, সোনম ও বিদ্যা\nউধাও কারিনার বেবি বাম্প!\nএক বিবৃতিতে তারা জানান, ‘আমরা খুব উৎসাহের সঙ্গে জানাচ্ছি, যে আমাদের পরিবারে একজন নতুন সদস্য আসতে চলেছে! ধন্যবাদ আমাদের সকল শুভাকাঙ্ক্ষীকে-তাদের ভালোবাসা ও সমর্থনের জন্য’।\nবেশ কিছুদিন ধরেই সাইফ-কারিনার দ্বিতীয় সন্তান আসার খবর ভাসছিল মিডিয়ায়। কিছু দিন আগে ছেলে তৈমুরকে নিয়ে তারা গিয়েছিলেন মেরিন ড্রাইভে। সেখানে কারিনার ঢিলেঢালা পোশাক নজর এড়ায়নি পাপারাৎজিদের। বেবি-বাম্পের জন্যই হয়তো ঢিলে পোশাক পরতে শুরু করেছেন তিনি।\nপ্রসঙ্গত, ২০০৮ সালে ‘তাশান’ সিনেমার সেটে প্রথম সাক্ষাৎ হয়েছিল সাইফ আলী খান ও কারিনা কাপুরের। কিছুকাল একসঙ্গে কাটানোর পর ২০১২ সালে তারা বিয়ে করেন। ২০১৬ সালের ২০ ডিসেম্বর তাদের ছেলে তৈমুর আলী খানের জন্ম হয়।\nএদিকে, কারিনা কাপুরকে আগামীতে দেখা যাবে আমির খানের বহুল প্রতীক্ষিত সিনেমা ‘লাল সিং চাড্ডা’য়। এটি টম হ্যাঙ্কসের বিখ্যাত ‘ফরেস্ট গাম্প’ সিনেমার অফিসিয়াল বলিউড রিমেক।\nঢাকাই ছবিতে আরও এক পূর্ণিমা\nসুশান্ত মাদক মামলায় এবার দিয়া মির্জা!\nকার সঙ্গে প্রেম করছেন ‘ত্রিনয়নী’র নয়ন?


ক্রয়ক্ষমতা বেড়েছে কাদের-হাছানদের: রিজভী\n১৬ মার্চ, ২০২২ ১৬:২৬:২০\nজনগণের নয়, মন্ত্রী-এমপিদের ক্রয়ক্ষমতা বেড়েছে বলে মন্তব্য করেছেন বিএনপির সিনিয়র যুগ্ম-মহাসচিব অ্যাডভোকেট রুহুল কবির রিজভী।\nতিনি বলেন, ক্রয়ক্ষমতা বেড়েছে তো হাছান মাহমুদের, ওবায়দুল কাদেরের। বেড়েছে যুবলীগ-ছাত্রলীগের। সাধারণ জনগণের ক্রয়ক্ষমতা বাড়েনি। জনগণের ক্রয়ক্ষমতা বাড়লে টিসিবির ট্রাকের পেছনে এত বড় লাইন হতো না।\nদ্রব্যমূল্য বৃদ্ধির প্রতিবাদে বুধবার (১৬ মার্চ) দুপুরে জাতীয়তাবাদী মহিলা দলের উদ্যোগে রাজধানীর শাহবাগে বিএসএমএমইউ হাসপাতালের সামনে লিফলেট বিতরণকালে তিনি এসব কথা বলেন।\nজনগণের ক্রয়ক্ষমতা আগের চেয়ে অনেক বৃদ্ধি পেয়েছে- ক্ষমতাসীন দলের মন্ত্রী এমপিদের এমন বক্তব্যের সমালোচনা করে রিজভী এসব কথা বলেন। মন্ত্রীরা জনগণের সঙ্গে রসিকতা করছেন বলেও মন্তব্য করেন তিনি।\nরুহুল কবির রিজভী বলেন, প্রধানমন্ত্রী বিএনপিকে নিয়ে অনেক ছবক দিচ্ছেন। কেন উনি (প্রধানমন্ত্রী) ক্ষমতা ছাড়ছেন না? কেন উনি গদি ছাড়ছেন না? কারণ উনি (শেখ হাসিনা) ক্ষমতা থেকে সরে গেলে আওয়ামী লীগের সভাপতির পদ দলটির সিনিয়র নেতারা দখল করবেন।\nবিএনপির সিনিয়র যুগ্ম-মহাসচিব বলেন, জনগণকে ক্ষুধা, দারিদ্র্যের মধ্যে ফেলে দিয়ে সরকার এমন পরিস্থিতি সৃষ্টি করেছে যে দেশে দুর্ভিক্ষের পদধ্বনি দেখা দিয়েছে।\nতিনি বলেন, জনগণ খেয়ে পরে বাঁচলো কি না এটা তাগিদ দেওয়ার কোনো কিছু মনে করে না সরকার। দেশে আজ যদি নির্বাচিত সরকার থাকতো, তাদের একাউন্টিবিলিটি থাকতো তাহলে যেভাবেই হোক এটা নিয়ন্ত্রণ করতো।\nবিএনপির এ নেতা বলেন, আজ গণমাধ্যমে আসছে মানুষ দুপুর বেলা ভাতের বদলে পাউরুটি ও কলা খেয়ে থাকছে। একেবারে দুর্ভিক্ষের দিকে এগিয়ে যাচ্ছে দেশ।\n‘জনগণকে ক্ষুধা-অনিদ্রায় রেখে শুধু নিজের ও নিজের লোকদের ভালো করছেন। নিজের লোকেরা বিদেশে টাকা পাচার, ডুপ্লেক্স বাড়ি করার ব্যবস্থা করছেন। আর দেশের মানুষ কোনো রকম ভাবে কলা-রুটি খেয়ে বেঁচে থাকে, তাও আবার সরকারি চাকরিজীবী ও মধ্যম আয়ের মানুষ। আগে যারা মেসে থাকতেন তার একটা ডিম ভেজে ভাত খেতেন। সেই ডিম ভেজে খাওয়ার মতো সামর্থ্য এখন মধ্যম আয়ের মানুষের নাই। নিম্ন আয়ের মানুষের কথা বাদই দিলাম।’\nআওয়ামী লীগের উদ্দেশে রুহুল কবির রিজভী বলেন, এরা দুর্ভিক্ষের বিলাসবহুল দেখতে চায়। নিজেরা ভালো থেকে দুর্ভিক্ষের বিলাসবহুল রূপান্তর করতে চায়। তাদেরতো খাবারের অভাব নাই। তারা যখনই ক্ষমতায় এসেছে রাস্তা, ফুটপাত, ডাস্টবিন থেকে খাবার তুলে মানুষ খেয়েছে। এখন সেই পরিণতি আমরা আবার দেখছি।\n‘বিএনপির ব্যবসায়ী সিন্ডিকেটের কারণে দ্রব্যমূল্য বৃদ্ধি পেয়েছে’- মন্ত্রীদের এমন বক্তব্যের সমালোচনা করে রিজভী বলেন, বিএনপির নেতাকর্মীরা প্রতিদিন হামলা-মামলার শিকার হচ্ছে। সিন্ডিকেট আর গোটা মাফিয়া চক্র সব তারাই। ক্যাসিনো, জুয়া সমস্ত সিন্ডিকেটের মালিক তারা। এই তারা কারা তাদের নামও তো আপনাদের গণমাধ্যমে এসেছে। সুতরাং এগুলো তারা বিভ্রান্ত করার জন্য বলেন। কিন্তু মানুষ বিভ্রান্ত হয় না, তারা আরও হাসির পাত্র হন। আওয়ামী লীগের মন্ত্রীরা যখন কথা বলেন তখন তারা হাসির পাত্র হন।\nলিফলেট বিতরণকালে বিএনপির স্বাস্থ্য বিষয়ক সম্পাদক ডা. রফিকুল ইসলাম, মহিলা দলের সভাপতি আফরোজা আব্বাস, যুবদল মহানগর দক্ষিণের আহ্বায়ক গোলাম মওলা শাহিন, সদস্য সচিব খন্দকার এনামুল হক এনাম, যুগ্ম-আহ্বায়ক রবিউল ইসলাম নয়ন, মহানগর পূর্ব ছাত্রদলের আহ্বায়ক খালিদ হাসান জ্যাকি, সদস্য সচিব আলামিন হোসেন প্রমুখ উপস্থিত ছিলেন।


'কঠিন রোগে অন্তর্ধান করলেন সকলের প্রিয় রোহিত কাকু'! 'শ্রীময়ী'র রোহিত সেনকে এবার শ্রদ্ধাঞ্জলি অর্পণ করলেন ইউটিউবার ঝিলম গুপ্তা - Kolkata Journal\nHome/ভাইরাল/‘কঠিন রোগে অন্তর্ধান করলেন সকলের প্রিয় রোহিত কাকু’! ‘শ্রীময়ী’র রোহিত সেনকে এবার শ্রদ্ধাঞ্জলি অর্পণ করলেন ইউটিউবার ঝিলম গুপ্তা\n‘কঠিন রোগে অন্তর্ধান করলেন সকলের প্রিয় রোহিত কাকু’! ‘শ্রীময়ী’র রোহিত সেনকে এবার শ্রদ্ধাঞ্জলি অর্পণ করলেন ইউটিউবার ঝিলম গুপ্তা\nSayani SarkarDecember 19, 2021\nখুব শিগগিরই শেষ হতে চলেছে স্টার জলসার জনপ্রিয় ধারাবাহিক ‘শ্রীময়ী’। ইতিমধ্যেই মৃত্যু ঘটেছে ধারাবাহিকের অন্যতম প্রধান চরিত্র রোহিত সেনের। যা নিয়ে তীব্র চাঞ্চল্যের সৃষ্টি হয়েছিল সোশ্যাল মিডিয়ায় অনুগামীদের মধ্যে। পাশাপাশি অভিনেতা টোটা রায়চৌধুরী যিনি ধারাবাহিকের রোহিত সেনের চরিত্রে অভিনয় করতেন তিনি জানিয়েছেন যে তিনি দর্শকদের ভালোবাসা পেয়ে আপ্লুত। তবে এবার রোহিত সেন চরিত্রের প্রতি শ্রদ্ধাঞ্জলি জানাতে দেখা গেল জনপ্রিয় কনটেন্ট ক্রিয়েটর ঝিলম গুপ্তাকে।\nএদিন একটি ভিডিওর মাধ্যমে ঝিলম জানিয়েছেন তার চোখে রোহিত সেন একজন অত্যন্ত সুপুরুষ এবং ভদ্র মানুষ। যিনি শুধুমাত্র কোটিপতি নন বরং শিল্পপতি হওয়ার পাশাপাশি একজন আদর্শ স্বামীও ছিলেন। তবে কটাক্ষের সুরে জনপ্রিয় ইউটিউবারকে বলতে শোনা গিয়েছে সকলের প্রিয় রোহিত কাকু কি রোগে মারা গেলেন তা এখনো জানতে পারেননি অনুগামীরা।\nবরং প্রথম থেকেই ধারাবাহিকের নির্মাতারা জানিয়েছেন কঠিন রোগ হয়েছে রোহিত সেন এর। তবে সেই রোগের নাম আজও অজানা রয়ে গিয়েছে। পাশাপাশি সকলের মনের কথা তুলে ধরতে দেখা গিয়েছে এই বাঙালি ইউটিউবারকে। তিনি জানিয়েছেন এই ধারাবাহিকে ইন্দ্রানী হালদার, টোটা রায়চৌধুরী থেকে শুরু করে ধারাবাহিকের প্রত্যেক কলাকুশলীকে অসাধারণ অভিনয় করতে দেখা গিয়েছে। যে কারণে বোধহয় ধারাবাহিকটি অনুগামীদের মধ্যে এতটা জনপ্রিয় হয়ে উঠতে সক্ষম হয়েছিল।\nIndrani Haldar Jhilam Gupta Rohit Sen Sreemoyi Tota Roy Chowdhury\n৬০ বছর বয়সে লাইভ অনুষ্ঠানে 'আর কত রাত একা থাকবো' গেয়ে তীব্র ট্রোলড অভিনেত্রী দেবশ্রী রায়! 'এই বয়সে ঠাকুরের গান করুন', কটাক্ষ নেটিজেনদের


বিশ্বের কোন দেশে ধর্ষণের শাস্তি কেমন? | D.A.B. News - দৈনিক আমার বাংলা\nপ্রথম পাতা আন্তর্জাতিক বিশ্বের কোন দেশে ধর্ষণের শাস্তি কেমন?\nবিশ্বের কোন দেশে ধর্ষণের শাস্তি কেমন?\nবাংলাদেশের সংবিধান অনুযায়ী, যদি কোন পুরুষ বিবাহ বন্ধন ব্যতীত ষোল বৎসরের অধিক বয়সের কোন নারীর সাথে তার সম্মতি ছাড়া বা ভীতি প্রদর্শন বা প্রতারণা মূলকভাবে তার সম্মতি আদায় করে, অথবা ষোল বৎসরের কম বয়সের কোন নারীর সাথে তার সম্মতিসহ বা সম্মতি ব্যতিরেকে যৌন সঙ্গম করেন, তাহলে তিনি উক্ত নারীকে ধর্ষণ করেছেন বলে গণ্য হবেন। বাংলাদেশে ধর্ষণের শাস্তি যাবজ্জীবন।\nতবে বিভিন্ন দেশে বিভিন্ন ধরনের শাস্তি রয়েছে ধর্ষণের।\nসংযুক্ত আরব আমিরাত:- যদি কারো বিরুদ্ধে ধর্ষণের অপরাধ প্রমাণিত হয়, তাহলে দেশটিতে সাত দিনের মধ্যে মৃত্যুদণ্ড কার্যকর করা হয়।\nমঙ্গোলিয়া:- ধর্ষিতার পরিবারের হাত দিয়ে ধর্ষকের মৃত্যুদণ্ড কার্যকর করা হয় দেশটিতে।\nচীন:- চীনে ধর্ষকের জন্য বরাদ্দ শাস্তি হলো মৃত্যুদণ্ড। তবে এই শাস্তি নিয়ে বিরোধিতাও রয়েছে। কারণ, মৃত্যুদণ্ড কার্যকরের পর অভিযুক্ত নির্দোষ ছিল এমনও দেখা গেছে। আরেকটি শাস্তি রয়েছে পুরুষাঙ্গচ্ছেদ।\nফ্রান্স:- ধর্ষণের শাস্তি ১৫ বছরের কারাদণ্ড। তবে ঘটনায় ক্ষতি ও নৃশংসতার বিচারে তা ৩০ বছর পর্যন্ত বা যাবজ্জীবন কারাদণ্ডও হতে পারে।\nসৌদি আরব:- ধর্ষণে জড়িত থাকার প্রমাণ পেলে শাস্তি প্রকাশ্যে শিরশ্ছেদ। তবে তার আগে দোষীকে ঘুমের ওষুধ খাইয়ে অচেতন করা হয়।\nউত্তর কোরিয়া:- ফায়ারিং স্কোয়াডে দাঁড় করিয়ে গুলি করে অপরাধীর বুক ঝাঁঝরা করে দেওয়া হয়।\nআফগানিস্তান:- আদালত রায় দেওয়ার চারদিনের মধ্যে অভিযুক্তকে মাথায় গুলি করে হত্যা করা হয় কিংবা ফাঁসিতে ঝুলিয়ে মৃত্যুদণ্ড কার্যকর করা হয়।\nমিসর:- দেশটিতে এখনও অনেক অপরাধে মধ্যযুগীয় শাস্তির প্রথা থাকলেও ধর্ষণের শাস্তি ফাঁসি।\nইরান:- ইরানেও ধর্ষকের শাস্তি মৃত্যুদণ্ড। ফাঁসি অথবা প্রকাশ্যে পাথর মেরে তা কার্যকর করা হয়।\nইসরায়েল:- দোষ প্রমাণ হলে ১৬ বছরের কারাদণ্ড। সে দেশে ধর্ষণের সংজ্ঞা কিছুটা বর্ধিত। অন্য যৌন নির্যাতনও এর অন্তর্ভুক্ত।\nযুক্তরাষ্ট্র:- স্টেট ও ফেডারেল আইন অনুযায়ী ধর্ষণের বিচার ভিন্ন। ফেডারেল আইন অনুযায়ী দোষীর সাজা কয়েক বছরের কারাদণ্ড থেকে যাবজ্জীবনও হতে পারে।\nরাশিয়া:- ধর্ষকের তিন থেকে ছয় বছরের কারাদণ্ডের বিধান আছে রাশিয়ায়। তবে পরিস্থিতির বিচারে তা ১০ বছর পর্যন্ত হতে পারে। যদি ধর্ষকের আচরণ অত্যন্ত নৃশংস হয়ে থাকে, তবে ২০ বছর পর্যন্ত কারাদণ্ড হতে পারে।\nনরওয়ে:- সম্মতি ছাড়া যে কোনো যৌনতা ধর্ষণের মধ্যে পড়ে। নৃশংসতা অনুযায়ী দোষীর তিন থেকে ১৫ বছরের কারাদণ্ড হয়।\nপূর্ববর্তী খবরবিদেশে বসে ভাড়াটে খুনি দিয়ে সৎ মাকে হত্যা!\nপরবর্তী খবরউত্তর কোরিয়ার একজনও করোনা আক্রান্ত হয়নি : কিম


জুন 15, 2019 বাইনারি বিকল্পটি কী লেখক মেহমেদ আজম 41102 দর্শকরা\nগ্রেট চায়না’র তথ্য থেকে জানা যায়, চীনের দূষণ মহাকাশ থেকেও দেখা যায়! জানেন কী চীনের ৯০% পানি বিষাক্ত! টিভি বা ছবিতে লক্ষ FXCC ফরেক্স ট্রেডিং যন্ত্র করলে দেখা যায় চীনের অধিবাসীরা অনেকেই মুখে মাস্ক পড়েছেন। এর কারণ হচ্ছে ঐ স্থানের আবহাওয়ার দূষণমাত্রা অত্যাধিক।\nFXCC ফরেক্স ট্রেডিং যন্ত্র - বৈদেশিক মুদ্রার বাজারে প্রবর্তন\nজটিল ব্যবসায়ের ক্রমগুলিতে ব্যর্থতাগুলি ডিবাগ করার সময় এটি কয়েকবার কার্যকর প্রমাণিত হয়েছে কারণ এটি যদি আমাদের / অন্য কোন শাখা সিদ্ধান্ত ইত্যাদি বিষয়গুলি নির্ধারণ করার FXCC ফরেক্স ট্রেডিং যন্ত্র অনুমতি দেয় তবে কার্যকলাপ কার্যকরকরণ ক্রম অনুসারে আরও দ্রুত। সুরক্ষা প্রতিষ্ঠা শুধুমাত্র নিরাময়ের কাজগুলিতেই নয়, তবে যারা সরাসরি লোকেদের সাথে কাজ করে তাদেরও একটি প্রয়োজনীয় পদক্ষেপ: ম্যাসেজ থেরাপিস্ট, প্রসাধনবিদ, ডাক্তার ইত্যাদি। সময়ের সাথে সাথে, যখন একজন ব্যক্তি আধ্যাত্মিক অনুশীলন অনুশীলন করেন এবং অভ্যন্তরীণ ভারসাম্য বজায় রাখেন, তখন এই ধরনের কৃত্রিম উপায়ে পরিত্যাগ করা যেতে পারে। তারপর মানুষের মাঠ এত শক্তিশালী হয় যে বাহ্যিক নেতিবাচক তা সহজেই অতিক্রম করতে সক্ষম হয় না।\nপ্রাপ্তবয়স্ক স্কুবা Snorkeling ডাইভিং আনুষাঙ্গিক মাস্ক & স্নরকেল পুরুষদের Wetsuits আনুষাঙ্গিক এখন যখন তারা আমার প্রোডাক্টের জন্য অনুরোধ করে এবং আমার নতুন গ্রাহক FXCC ফরেক্স ট্রেডিং যন্ত্র হ’ল তখন আমি তাদের জন্য বিনামূল্যে মূল্যবান প্রশিক্ষণ পাঠাতে থাকব।\n12 মেগাপিক্সেল ডুয়াল ক্যামেরা: ওয়াইড এঙ্গেল এবং টেলিফোটো FXCC ফরেক্স ট্রেডিং যন্ত্র লেন্স সহ CAD/CHF সাপোর্ট ছুঁয়ে ফেলেছে, এখান থেকে ঘুরে দাঁড়ানোর সম্ভাবনা।\nঅবশেষে, আপনার কন্টেন্ট মিথস্ক্রিয়া তৈরি করা উচিত, এবং অন্তর্দৃষ্টিপূর্ণ আলোচনা স্পার্ক। c) আমরা দায়ী করা হবে যদি LogmeOnce কোন কারণে FXCC ফরেক্স ট্রেডিং যন্ত্র গভীর ক্ষত করা হয়.


কোটি টাকা বকেয়া বাকি কলাকুশলীদের! ফিল্ম ফেডারেশনের পক্ষ থেকে বয়কট করা হল রামগোপাল ভার্মা কে FWICE bans Ram Gopal Varma for failing to pay crore rupees in salaries to workers – News18 Bangla\nকোটি টাকা বকেয়া বাকি কলাকুশলীদের! ফিল্ম ফেডারেশনের পক্ষ থেকে বয়কট করা হল রামগোপাল ভার্মাকে\nবহুবার নোটিশ পাঠানো হলেও সমস্যার সমাধান হয়নি। কলাকুশলীদের কোটি টাকা বকেয়া রেখেছেন রামগোপাল ভার্মা। তার জেরেই এবার বয়কট করা হল বলিউডের এই পরিচালককে ৷ ফেডারেশন অফ ওয়েস্টার্ন ইন্ডিয়া সিনে এমপ্লয়িজের (এফডব্লিউআইসিই) তরফ থেকে বয়কট করা হল তাঁকে।\nLast Updated : January 13, 2021, 22:17 IST\n#মুম্বই: বহুবার নোটিশ পাঠানো হলেও সমস্যার সমাধান হয়নি। কলাকুশলীদের কোটি টাকা বকেয়া রেখেছেন রামগোপাল ভার্মা। তার জেরেই এবার বয়কট করা হল বলিউডের এই পরিচালককে ৷ ফেডারেশন অফ ওয়েস্টার্ন ইন্ডিয়া সিনে এমপ্লয়িজের (এফডব্লিউআইসিই) তরফ থেকে বয়কট করা হল তাঁকে।\nরামগোপালের বিরুদ্ধে অভিযোগ, দীর্ঘদিন ধরে অভিনেতা-অভিনেত্রী, শিল্পী, টেকনিশিয়ানদের পারিশ্রমিক মেটাননি তিনি। সবমিলিয়ে বকেয়া টাকার অঙ্ক প্রায় ১.২৫ কোটি টাকায় দাঁড়িয়েছে ৷\nএফডব্লিউআইসিই-র সভাপতি বি এন তিওয়ারি, সাধারণ সম্পাদক অশোক দুবে এবং কোষাধ্যক্ষ গঙ্গেশ্বর শ্রীবাস্তব এক যোগে জানিয়েছেন, দীর্ঘদিন ধরে কলাকুশলীদের পাওনা টাকা মেটাননি পরিচালক রামগোপাল। এই বিষয়ে ২০২০ সালের ১৭ সেপ্টেম্বর তাঁকে বিস্তারিত জানিয়ে চিঠি পাঠানো হয়েছিল। সেখানে যাঁরা টাকা পাননি তাঁদের সম্পূর্ণ তালিকা দিয়ে সকলের পারিশ্রমিক মিটিয়ে দেওয়ার দাবিও তোলা হয়। কিন্তু সেই চিঠির পরিপ্রেক্ষিতে কোনও উত্তর দেননি পরিচালক। পরবর্তী কালে তাঁকে আইনি নোটিশ পাঠিয়েও লাভ হয়নি। তা গ্রহণ করতে অস্বীকার করেন রামগোপাল। এরপরই পরিচালককে বয়কট করার সিদ্ধান্ত নেওয়া হয় ফেডারেশনের পক্ষ থেকে।\nসম্প্রতি এফডব্লিউআইসিই জানতে পারে যে, গোয়ায় গিয়ে একটি নতুন সিনেমার শ্যুটিং করছেন রামগোপাল। এরপর বাধ্য হয়েই গোয়ার মুখ্যমন্ত্রীকে চিঠি লিখে সমস্ত বিষয় জানান বিএন তিওয়ারি। তিনি বলেন, তাঁরা চেয়েছিলেন, এই মহামারীর আবহে অন্তত আর্থিকভাবে পিছিয়ে থাকা টেকনিশিয়ান, শিল্পী এবং কর্মীদের পাওনা মিটিয়ে দিক পরিচালক। কিন্তু তিনি তা করেননি। সেই কারণে তাঁরা ঠিক করেছেন, ভবিষ্যতে আর তাঁদের কোনও সদস্য রামগোপালের সঙ্গে কাজ করবেন না। বিষয়টি ইন্ডিয়ান মোশন পিকচার্স প্রোডিউসারস অ্যাসোসিয়েশন এবং প্রোডিউসারস গিল্ড অফ ইন্ডিয়া-সহ অন্যান্য সংগঠনকেও জানানো হয়েছে বলে তিনি জানান৷\nঅন্যদিকে সম্প্রতি সংবাদমাধ্যমকে দেওয়া এক সাক্ষাৎকারে রামগোপাল বিতর্কিত মন্তব্য করেন৷ তিনি বলেন, মহিলাদের মস্তিষ্ক কম, আবেদন বা যৌনতাতেই তিনি বেশি আগ্রহী। আবারও মহিলাদের নিয়ে মন্তব্য করে আলোচনার কেন্দ্রে উঠে আসেন 'রঙ্গিলা'র পরিচালক।\nFirst published: January 13, 2021, 22:14 IST


পাট শিল্পে রুশ বিনিয়োগকে স্বাগত\nগতকাল শেখ হাসিনা ঘুর্ণিঝড় প্রস্তুতি কর্মসূচি’র (সিপিপি) ৫০ বছর পদার্পন ও আন্তর্জাতিক দুর্যোগ প্রশমন দিবস ২০২১ উদযাপন অনুষ্ঠানে প্রধান অতিথির ভাষণে একথা বলেন। তিনি গণভবন থেকে ভিডিও কনফারেন্সের মাধ্যমে রাজধানীর ওসমানী স্মৃতি মিলনায়তনে দুর্যোগ ব্যবস্থাপনা ও ত্রাণ মন্ত্রণালয় আয়োজিত মুল অনুষ্ঠানে ভার্চুয়ালি অংশগ্রহণ করেন। অনুষ্ঠানের অপরপ্রান্তে মুক্তিযোদ্ধা মাঠ কক্সবাজার প্রান্তও সংযুক্ত ছিল।\nদুর্যোগ ব্যবস্থাপনা এবং ত্রাণ প্রতিমন্ত্রী ডা. এনামুর রহমান এবং ত্রাণ মন্ত্রণালয়ের সচিব মো. মোহসীন অনুষ্ঠানে বক্তৃতা করেন। অনুষ্ঠানে প্রধানমন্ত্রী দুর্যোগ ব্যবস্থাপনার ক্ষেত্রে চারটি ইউনিটেরও উদ্বোধন করেন। এগুলো হচ্ছে- দ্রুত সাড়াদান ইউনিট, পানি থেকে উদ্ধার ইউনিট, অতি জোয়ার মনিটরিং ও সাড়াদান ইউনিট এবং খেলায় খেলায় দুর্যোগ প্রস্তুতি ইউনিট (স্কুল-কলেজের শিক্ষার্থীদের নিয়ে জনসচেতনতামূলক)। এছাড়া, ‘দুর্যোগ সহনশীল বাংলাদেশ বিনির্মাণে শেখ হাসিনা’ শীর্ষক দুর্যোগ ব্যবস্থাপনা বিষয়ক একটি গ্রন্থের মোড়ক উন্মোচন করেন তিনি এবং দুর্যোগ প্রশমন বিষয়ক আওয়ামী লীগ সরকারের প্রচেষ্টা সম্পর্কিত ভিডিও চিত্র ‘দুর্যোগ প্রশমনের ৫০ বছর বঙ্গবন্ধু থেকে শেখ হাসিনা’ শীর্ষক ভিডিও চিত্র ও অনুষ্ঠানে পরিবেশিত হয়।\nতিনি বলেন, আওয়ামী লীগ সবসময় জনগণের পাশে আছে। দুর্যোগে আর কেউ না থাকুক আওয়ামী লীগের নেতা-কর্মীরা সবসময় পাশে রয়েছে। তিনি এই সময় করেনাকালিন জীবনের ঝুঁকি নিয়ে আওয়ামী লীগ এবং সহযোগি সংগঠনের নেতা-কর্মীদের মানুষের পাশে দাঁড়ানোর কথা স্মরণ করে বলেন, অন্য কোন দলকে এভাবে এগিয়ে আসতে আমি দেখি নাই।\nপ্রধানমন্ত্রী বলেন, সরকার জাতীয় দুর্যোগ ব্যবস্থাপনা কাউন্সিল গঠন এবং দুর্যোগ ব্যবস্থাপনা আইন প্রণয়ন করেছে। জলবায়ু পরিবর্তনজনিত অভ্যন্তরীণ বাস্তুহারা মানুষের দুর্দশার বিষয়গুলো আমলে নিয়ে সরকার ২০১৫ সালে একটি কৌশলপত্র প্রণয়ন করে এবং জাতীয় রিজিলিয়েন্স পরিকল্পনা গ্রহণ করেছে, যা সেন্দাই ফ্রেমওয়ার্ক ও এসডিজি’র সাথে সঙ্গতিপূর্ণ। এই ব-দ্বীপ অঞ্চলের সার্বিক উন্নয়নে শতবর্ষ মেয়াদি ডেল্টা পরিকল্পনা বাস্তবায়নের অংশ হিসেবে ৮০টি প্রকল্প বাস্তবায়নের কাজ সরকার শুরু করেছি। তিনি বলেন, আমরা ২০২২ সালের মধ্যে ৫১০ কিলোমিটার নদী ড্রেজিংয়ের পরিকল্পনা নিয়েছি এবং গ্রীষ্মকালে সেচের পানি সংরক্ষণের জন্য জলাধার নির্মাণ, ৪ হাজার ৮৮৩ কিলোমিটার খাল খনন, বন্যা নিয়ন্ত্রণ বাঁধ নির্মাণ, সংস্কারসহ নানাবিধ প্রকল্প গ্রহণ করেছি।\nতিনি বলেন, আওয়ামী লীগ সরকার ক্ষমতায় না আসলে এসব আর কেউ করতো বলে মনে হয়না। কারণ অন্যদের মানুষের সম্পর্কে কোন দায়বদ্ধতা নেই। আর আওয়ামী লীগের রাজনীতিই হচ্ছে মানুষের জন্য।\nরাশিয়ার বিনিয়োগকে স্বাগত জানাবে বাংলাদেশ:\nপ্রধানমন্ত্রী শেখ হাসিনা রাশিয়ার সাথে সহযোগিতার ক্ষেত্র সম্প্রসারণের ওপর গুরুত্বারোপ করে বলেছেন, বাংলাদেশ পাট শিল্পে রুশ বিনিয়োগকে স্বাগত জানাবে। গতকাল গণভবনে প্রধানমন্ত্রী শেখ হাসিনার সঙ্গে বাংলাদেশে নবনিযুক্ত রাশিয়ান রাষ্ট্রদূত আলেকজান্ডার ভিকেন্তিয়েভিচ ম্যান্টিটস্কি সাক্ষাত করতে এলে তিনি এ কথা বলেন।\nবাংলাদেশের স্বাধীনতা যুদ্ধে তৎকালীন সোভিয়েত ইউনিয়নের সমর্থনের কথা স্মরণ করে শেখ হাসিনা বলেন, যুদ্ধকালে যে দেশ আমাদের দৃঢ়ভাবে সমর্থন করেছে তারা আমাদের হৃদয়ের বিশেষ জায়গায় রয়েছে। শেখ হাসিনা উল্লেখ করেন, অনেক ছাত্রই রাশিয়ায় পড়াশুনা করেছিল, বিশেষ করে চিকিৎসা বিজ্ঞানে।\nতিনি আরো বলেন, রাশিয়ান প্রেসিডেন্ট ভøালাদিমির পুতিন বাংলাদেশ সফরে এলে আমরা খুশি হবে। রাশিয়ান রাষ্ট্রদূত আলেকজান্ডার ভিকেন্তিয়েভিচ ম্যান্টিটস্কি বলেন, তিনি ২০ বছর আগে ঢাকা এসেছিলেন। কিন্তু দেশের বর্তমান অগ্রগতি ও উন্নয়ন ‘ব্যাপক ও উল্লেখযোগ্য’। দু’দেশের মধ্যে ব্যবসা বাণিজ্য ব্যাপকভাবে বেড়েছে। রুশ দূত রুপপুর পরমাণু বিদ্যুৎ কেন্দ্রের পর বাংলাদেশে দ্বিতীয় পরমাণু বিদ্যুৎ কেন্দ্র নির্মাণে তার দেশের আগ্রহ ব্যক্ত করেন।\nNaznin Islam ১৪ অক্টোবর, ২০২১, ১:০৩ এএম says :00\nআপনাদের হাত ধরে ইতিবাচকতার ধারা অব্যাহত থাকুক।।\nShariful Islam Pinu ১৪ অক্টোবর, ২০২১, ১:০৩ এএম says :00\nPositive Bangladesh. Congratulations & Best Wishes Honorable Prime Minister Sheikh Hasina...জয় বাংলা, জয় বঙ্গবন্ধু\nKanak Sen ১৪ অক্টোবর, ২০২১, ১:০৪ এএম says :00\nউন্নয়নের ধারা অব‍্যাহত থাকুক, মা জননী প্রধানমন্ত্রী জননেত্রী শেখ হাসিনার হাত ধরে। জয় বাংলা জয় বঙ্গবন্ধু।\nNayeem Sheikh ১৪ অক্টোবর, ২০২১, ১:০৪ এএম says :00\nযতো তাড়াতাড়ি সম্ভব বাজার মনিটরিং করা শুরু করেন। গরীব দুঃখী মানুষের জন্য কিছু করেন।\nMD Tonmoy ১৪ অক্টোবর, ২০২১, ১:১০ এএম says :00\nএই ভাবেই এগিয়ে যাক বাংলাদেশ\nকামরুল ইসলাম ১৪ অক্টোবর, ২০২১, ১:১১ এএম says :00\nইনশায়াল্লাহ, প্রধানমন্ত্রীর নেতৃত্বে দেশের উন্নয়ন অব্যাহত থাকবে।\nJakir Hossain ১৪ অক্টোবর, ২০২১, ১:০৫ এএম says :00\nIts Really great and we should to share this information worldwide.recently its big hub to introduce our country Dubai Expo 2020.I hope concern department should look after this issue.Thanks to our Honorable prime minister trying hard and soul from heart.\nAli Riad Khan Raihan ১৪ অক্টোবর, ২০২১, ১:০৬ এএম says :00\nনুতুন নুতুন সেক্টর সৃষ্টি করতে হবে টেকসই অর্থনীতির জন্য